**PROIECT ACORD DE MEDIU**

Ca urmare a cererii adresate de **SC A & C COMPANY SRL** cu sediul în comuna Vînători Neamț, sat Vînători Neamț, judeţul Neamţ, telefon 0726 /591021, înregistrată la A.P.M. Neamţ cu numărul 2205 din 08.03.2019, în baza prevederilor:

 Ordonanţei de Urgenţă a Guvernului nr. 195 /2005 privind protecţia mediului, aprobată cu modificări şi completări prin Legea nr. 265 /2006, cu modificările şi completările ulterioare;

 Legii nr. 292 /2018 privind evaluarea impactului anumitor proiecte publice şi private asupra mediului;

 Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49 /2011, cu modificările şi completările ulterioare, după caz,

 **se emite:**

**ACORD DE MEDIU**

pentru proiectul **”Exploatare agregate minerale din albia râului Ozana în perimetrul de exploatare Vânători 2, comuna Vînători Neamț, județul Neamț, în scopul decolmatării, reprofilării și regularizării scurgerii”** propus a fi amplasat în extravilanul comunei Vînători Neamț, județul Neamț, în scopul stabilirii condiţiilor şi a măsurilor pentru protecţia mediului care trebuie respectate pentru realizarea proiectului,

 **care prevede:**

**I.1. Proiectul se încadrează în prevederile Legii nr. 292 /2018** privind evaluarea impactului anumitor proiecte publice şi private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2 ”Industria extractivă”, lit. c) ”extracţia mineralelor prin dragare ...” şi pct. 10 ”Proiecte de infrastructură”, lit. f) ”... lucrări împotriva inundaţiilor”.

**2. Descrierea proiectului şi a tuturor caracteristicilor lucrărilor prevăzute de proiect, inclusiv instalaţiile, echipamentele şi resursele naturale utilizate.**

Suprafaţa perimetrului de exploatare este de 10000 mp, având Lmed= 500 m, lmed= 20 m, pentru care s-a încheiat Contractul de închiriere nr. 282 /124 /13.12.2018 între Administraţia Bazinală de Apă Siret Bacău şi SC A & C COMPANY SRL.

Perimetrul ”Vânători 2” este amplasat în albia minoră a râului Ozana, centrul albiei, în extravilanul comunei Vînători Neamț, la 2,5 km amonte de podul de pe DN 15B.

Extracţia se va realiza în limitele perimetrului avizat, conform punctelor de contur în coordonate STEREO 70 menţionate în Raportul privind impactul asupra mediului:

|  |  |  |
| --- | --- | --- |
| Punct | X | Y |
| 1 | 636809 | 594015 |
| 2 | 636655 | 594300 |
| 3 | 636623 | 594299 |
| 4 | 636767 | 594021 |
| S= 10000 mp |

Accesul în perimetrul de exploatare se va face din stația de sortare, pe un drum de exploatare în lungime de 2,1 km. Drumul de acces va fi amenajat şi întreţinut în permanenţă de beneficiar.

Pentru folosirea căilor de acces în /din perimetrul de exploatare, societatea a obţinut **Acordul de reabilitare nr. 388 /01.02.2019 emis de Primăria comunei Vînători Neamț, depus la documentaţie.**

Descrierea lucrărilor propuse

Lucrările de exploatare a agregatelor minerale din această zonă vor servi la decolmatarea, reprofilarea şi regularizarea albiei minore, mărirea secțiunii de scurgere și diminuarea nivelului energiei specifice în secțiunea de scurgere.

a) Lucrări de amenajare a perimetrului de exploatare:

- titularul proiectului va borna perimetrul de exploatare cu borne din beton cu înălţimea de 1,5 m, care vor fi vopsite la capete.

b) Lucrări de exploatare propriu – zise:

- perimetrul ”Vânători 2” are forma poligonală cu suprafaţa de 10000 mp; volumul maxim de agregate preliminat este de 8000 mc;

- în cazul în care pe suprafaţa perimetrului există un strat de sol vegetal acesta va fi decopertat şi transportat pe terenuri proprietate sau pe alte terenuri (cu acceptul proprietarilor acestora);

- exploatarea agregatelor minerale se va realiza în incinta perimetrului de exploatare, în limita punctelor ce delimitează perimetrul, fără a se produce denivelări şi gropi;

- extracţia agregatelor se va realiza în lungul cursului râului Ozana, în fâşii longitudinale, succesive şi paralele cu direcţia de curgere a râului, din aval spre amonte, dinspre firul apei către interior, în limitele perimetrului de exploatare, în condiţii de corecţie şi regularizare a cursului de apă; în zonele în care adâncimea este mică (0,50 m) exploatarea se va realiza prin zăzuire cu buldozerul; adâncimea medie de exploatare va fi de 0,50 m, iar adâncimea maximă de 0,90 m, fără a coborî sub cota talvegului natural al râului;

- exploatarea agregatelor minerale se va realiza mecanizat utilizând excavator, încărcător frontal, buldozer, autogreder (pentru întreţinerea drumului de acces) şi autobasculante (pentru transportul materialului excavat);

- agregatele minerale extrase vor fi încărcate direct în mijloacele auto şi se vor transporta la staţia de sortare /spălare proprie sau la beneficiari, astfel încât la sfârşitul programului de lucru întregul material să fie îndepărtat din albia minoră a râului Ozana.

Utilităţi

- se va utiliza apă potabilă îmbuteliată, din comerţ;

- alimentarea cu carburanţi a utilajelor şi mijloacelor auto se va realiza în condiţii de protecţie a solului şi apelor de suprafaţă şi subterane.

**II.** **Motivele şi considerentele care au stat la baza emiterii acordului de mediu**

- proiectul se încadrează în prevederile Legii nr. 292 /2018 privind evaluarea impactului anumitor proiecte publice şi private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2 ”Industria extractivă”, lit. c) ”extracţia mineralelor prin dragare ...” şi pct. 10 ”Proiecte de infrastructură”, lit. f) ”... lucrări împotriva inundaţiilor”.

- proiectul nu intră sub incidenţa art. 28 al O.U.G. 57 / 2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările ulterioare;

- proiectul va servi la decolmatarea şi regularizarea albiei minore a râului Ozana şi stabilizarea talvegului cu îndepărtarea materialului aluvionar, asigurându-se atragerea curentului principal al apei pe un şenal realizat către centrul albiei şi protejarea de eroziune a malurilor;

- conform criteriilor de selecţie din Anexa nr. 3 a Legii 292 /2018, poate exista un potenţial impact în zonă, astfel rezultând că pentru proiectul propus este ne-

cesară evaluarea impactului asupra mediului.

**Modul de încadrare în planul de urbanism şi amenajare a teritoriului**

Conform Certificatului de urbanism nr. 81 din 28.12.2018, amplasamentul proiectului propus este situat în extravilanul comunei Vînători Neamț; categoria de folosinţă a terenului este *”albie minoră râu Ozana, extravilan Vînători Neamț, tarla 50, parcela 595”*.

**Motivele /criteriile pe baza cărora s-a ales alternativa de realizare a proiectului, inclusiv tehnologică şi de amplasament;**

Conform Raportului privind impactul asupra mediului s-au studiat 2 alternative:

- Alternativa 0 – menţinerea amplasamentului în stadiul actual;

- Alternativa 1 – exploatarea agregatelor minerale pe amplasament (perimetru de exploatare în suprafaţă de 10000 mp, cu adâncimea medie de exploatare de 0,50 m şi adâncimea maximă de 0,90 m, fără a coborî sub cota talvegului natural al râului).

 S-a ales Alternativa 1 motivat de următoarele avantaje:

- prin extracţia agregatelor minerale se va realiza decolmatarea albiei minore, creşterea secţiunii de curgere a râului şi diminuarea acţiunii erozive a râului asupra malurilor;

- reducerea fenomenului de eroziune activă a malurilor râului Ozana, pe care s-a creat un habitat de interes pentru numeroase specii de faună, contribuind astfel la menţinerea structurii habitatelor;

- prevenirea revărsărilor tot mai frecvente ale apelor râului (ce duc la distrugerea vegetaţiei de mal şi o dată cu ea şi a cuiburilor şi a pontei speciilor de faună caracteristice acestui tip de habitat);

- degajarea albiei minore de aluviunile depuse în timpul viiturilor.

**Respectarea cerinţelor comunitare transpuse în legislaţia naţională**

Procedura de evaluare a impactului asupra mediului s-a derulat cu respectarea prevederilor următoarelor acte normative:

Legea 292 /2018 privind evaluarea impactului anumitor proiecte publice şi private asupra mediului;

Ordinul MAPM nr. 863 /2002 privind aprobarea ghidurilor metodologice aplicabile etapelor procedurii - cadru de evaluare a impactului asupra mediului;

Ordinul MMP nr. 19 /2010 privind aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;

Ordinul MMSC nr. 2881 /2013 pentru aprobarea instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere.

**Modul cum răspunde /respectă zonele de protecţie sanitară, obiectivele de**

**protecţie a mediului din zonă pe aer, apă, sol etc.**

Din analiza Raportului evaluării impactului asupra mediului şi urmare emiterii Avizului de gospodărire a apelor nr. 37 /01.03.2019 rezultă următoarele:

- în zonă nu sunt declarate zone de protecţie sanitară;

- utilajele şi mijloacele auto sunt corespunzătoare din punct de vedere tehnic;

- lucrările de regularizare, decolmatare şi reprofilare a albiei prin extragere agregate minerale nu determină modificarea parametrilor chimici ai apei râului, în condiţiile funcţionării normale a utilajelor şi mijloacelor auto; excavarea acumulărilor de pietriş şi nisip direct din apă produc pe termen scurt o creştere a turbidităţii apei în zonă şi până la circa 200 m aval de aceasta, dar pe termen mediu şi lung, prin reglarea scurgerii apei (crearea unui canal cu adâncimea mai mare decât cea a cursului normal al râului colmatat cu aluviuni) se realizează un mediu mai bun de viaţă a faunei;

- lucrările de extracţie agregate minerale nu produc poluarea solului şi nici ocuparea unor suprafeţe de teren amplasate în vecinătatea cursului de apă (cu excepţia drumului de acces la perimetru nu se vor realiza drumuri de acces noi); dirijarea cursului apei conduce la stoparea eroziunii malurilor râului Ozana.

**Luarea în considerare a impactului direct, indirect şi cumulat cu al celorlalte activităţi existente în zonă etc. /cumularea impactului cu impactul altor proiecte existente şi /sau aprobate**

În amonte de perimetrul analizat mai sunt două amplasamente pe care se desfăşoară activităţi de exploatare agregate minerale reglementate din punctul de vedere al protecţiei mediului:

- Perimetrul Stînca 2, comuna Pipirig, extravilan, titular SC DRAGOȘ INVEST SRL Secuieni (S= 21970 mp) – Decizia etapei de încadrare nr. 5256 /19.09.2018; Autorizație de mediu nr. 14 /13.02.2019;

- Perimetrul Ozana 2, comuna Timișești, extravilan, titular SC MAVGO HOLDING SRL Tașca (S= 86138 mp) – Decizia etapei de încadrare nr. 1341 /29.05.2018; Autorizație de mediu nr. 85 /19.11.2018.

Caracteristicile comune ale proiectelor care pot genera impact cumulativ cu proiectul care este în procedură de evaluare sunt:

*Pe termen scurt*

* Ocuparea temporară a unor suprafeţe de teren din albia şi zona de luncă a râului Ozana”;
* În condiţiile exploatării submerse creşte turbiditatea apei în zona de exploatare şi circa 200 – 300 m aval de aceasta, ceea ce duce la perturbarea speciilor de peşti, sursa de hrană pentru unele specii de păsări;
* În cazul excavării submerse sau în zona malurilor râului Ozana*,* în perioada de reproducere a unor specii de peşti (depunerea pontei şi ecloziune – aprilie - iunie), în zonele de lucru există riscul distrugerii pontei depuse.
* Producerea temporară a zgomotului și vibrațiilor.

*Pe termen mediu şi lung*

* Decolmatarea şi reprofilarea albiei râului Ozana, reducându-se astfel, fenomenul de eroziune a malurilor, şi deci, de stopare a reducerii suprafeţelor ocupate cu păduri de zăvoi, habitat deosebit de important pentru numeroase specii de faună;
* Reducerea inundaţiilor la ape mari, fenomen cu efecte negative asupra tuturor speciilor de faună din zonă.

**III. Concluziile Raportului privind impactul asupra mediului și măsurile pentru prevenirea, reducerea și, unde este posibil, compensarea efectelor negative semnificative asupra mediului**

**Măsuri în timpul realizării proiectului (premergătoare deschiderii exploatării agregatelor minerale în perimetrul închiriat), inclusiv efectul implementării acestora**

a) *Apă*

- nu sunt necesare surse de alimentare cu apă și nu se evacuează ape uzate;

- se va borna perimetrul în limitele suprafeței închiriate, respectându –se coordonatele STEREO 70 ale punctelor de contur (conform Fișei perimetrului).

b) *Aer*

- amenajarea drumului de exploatare și umplerea declivităților căii de acces, având ca efect reducerea cantității de pulberi minerale în suspensie degajate ca

urmare a traficului auto;

- utilizarea de utilaje și mijloace de transport auto verificate tehnic, reducându-se cantitatea noxelor evacuate în timpul funcționării.

c) *Sol și subsol*

- nu se vor realiza căi de acces noi;

- nu este necesară amenajarea unei organizări de șantier.

d) *Zgomot și vibrații*

- utilizarea de utilaje și mijloace de transport auto verificate tehnic.

e) *Biodiversitate /arii naturale - peisaj*

- se interzice capturarea și vătămarea intenţionată a speciilor de faună sălbatică sau distrugerea cuiburilor.

f) *Radiații*

- activitatea de extracție agregate minerale, utilajele și mijloacele auto nu sunt generatoare de radiații.

g) *Deșeuri*

- nu sunt necesare amenajări speciale pentru depozitare (eventualele deșeuri rezultate vor fi depozitate într-un container urmând a fi transportate în aceeași zi

la Societăți autorizate pentru preluarea acestora).

h) *Risc pentru sănătate*

- aplicarea măsurilor sus – menționate (literele a – g) vor elimina riscurile pentru sănătate.

i) *Patrimoniul cultural și istoric*

- în cazul existenței în zonă a unor situri declarate ca patrimoniu cultural sau istoric, măsurile ce se impun în vederea protejării acestora vor fi tratate în avizul Direcției Județene pentru Cultură Neamț, solicitat la emiterea Permisului de exploatare agregate minerale.

j) *Resurse naturale*

- nu s-au identificat zone cu resurse naturale exploatabile, în afară de agregate minerale.

**Măsuri în timpul exploatării agregatelor minerale în perimetrul închiriat, inclusiv efectul implementării acestora**

a) *Apă*

- adâncimea medie de exploatare va fi de 0,50 m; adâncimea maximă de exploatare va fi de 0,90 m (în dreptul profilului transversal P9), fără a coborî sub cota talvegului natural al râului;

- dezafectarea tuturor trecerilor provizorii în situația în care se vor înregistra viituri în zonă;

- agregatele minerale extrase vor fi încărcate direct în mijloace auto și transportate la instalațiile de prelucrare proprii sau la beneficiari, astfel încât la sfârșitul zilei intregul volum excavat să fie îndepărtat din albia minoră;

- este interzisă tranzitarea râului Ozana, cu orice mijloace de transport și utilaje;

- este interzisă spălarea mijloacelor de transport și utilajelor în râul Ozana;

- interzicerea oricăror întreruperi ale conectivității longitudinale și laterale a râului Ozana, cu excepția lucrărilor strict necesare pentru apărarea împotriva inundațiilor;

- interzicerea modificării debitului de apă a râului Ozana prin intervenții antropice directe - în principal prelevări semnificative de debite din cursul râului Ozana;

- nu se va acționa pentru schimbarea direcției cursului râului și nu se vor crea coturi artificiale;

- nu se vor crea baraje artificiale;

- interzicerea avizării unor activități economice ce pot prezenta risc pentru poluarea accidentală a cursului râului Ozana;

- este interzisă utilizarea mijloacelor de transport și utilajelor cu defecțiuni, care ar putea fi generatoare de scurgeri accidentale de carburanți și /sau lubrifianți;

- alimentarea cu motorină a autobasculantelor se va face la staţiile de distribuție carburanți autorizate;

- alimentarea cu motorină a utilajelor se va face cu foarte mare atenţie pentru a se preveni scăpările în mediu, din bidoane metalice, prevăzute cu dop cu protecție la scurgere;

- schimburile de ulei la mijloacele de transport se vor face la operatori economici de profil, autorizați din punct de vedere al protecţiei mediului şi care preiau uleiurile uzate înlocuite;

- completarea lubrifianţilor la utilaje se va face cu foarte mare atenţie pentru a se preveni scăpările în mediu;

- deoarece singurele *emisii* în apele de suprafaţă pot fi cele *accidentale,* pentru a preveni aceste situaţii, beneficiarul proiectului va menţine utilajele şi autobasculantele în stare corespunzătoare de funcţionare; orice defecţiune va fi semnalată de personalul care le deserveşte şi remediată în cadrul unităţilor de specialitate;

- când există riscul producerii de viituri, în momentul emiterii atenţionării privind depăşirea cotei de atenţie, beneficiarul proiectului va îndepărta mijloacele de transport şi utilajele de pe amplasament.

b) *Aer*

- stropirea drumului de exploatare, în sezonul cald, perioada cu precipitații reduse, având ca efect reducerea cantității de pulberi minerale în suspensie degajate ca urmare a traficului auto;

- asigurarea în permanenţă o unei bune întreţineri a utilajelor şi mijloacelor de transport pentru a se evita depăşirile limitelor maxime admise (LMA);

- achiziţionarea carburanţilor corespunzători din punct de vedere calitativ;

- efectuarea regulată a reviziilor tehnice la mijloacele auto şi la utilajele pentru ca emisiile să se încadreze în prevederile legale în vigoare;

- viteza de deplasare mijloacelor de transport pe drumul de exploatare să fie de maxim 5 km /h;

- evitarea încărcării mijloacelor de transport cu materiale generatoare de pulberi în suspensie în condițiile în care viteza vântului depășește 3 m /s;

- gestionarea corespunzătoare a deșeurilor rezultate pe amplasament.

c) *Sol și subsol*

- nu se vor realiza căi de acces noi;

- nu se va amenaja organizare de șantier;

- activităţile care implică întreţinere şi eventuale reparaţii ale utilajelor şi mijloacelor auto folosite pe amplasamentul studiat vor fi executate la operatori economici specializaţi (nu se vor executa în interiorul perimetrului de exploatare agregate minerale, în vecinătatea acestuia sau a drumului de acces);

- personalul care deserveşte utilajele şi mijloacele auto va verifica funcţionarea

acestora şi va anunţa administratorul societăţii asupra oricărei defecţiuni apărute;

- utilajele şi /sau mijloacele de transport care s-au defectat în timpul etapelor de

implementare ale proiectului vor fi îndepărtate de pe amplasament;

- se va acorda o atenţie sporită manevrării carburanţilor, nefiind permise scăpări

accidentale în mediu;

- alimentarea utilajelor cu carburanți și completarea lubrifianţilor se va face din

bidoane metalice prevăzute cu capace pentru protecţia scurgerilor şi cu foarte mare atenţie pentru a se preveni scăpările pe sol;

- schimburile de baterii auto la mijloacele de transport se vor face la operatori economici de profil, autorizați d.p.d.v. al protecţiei mediului şi care preiau bateriile uzate înlocuite;

- schimburile de anvelope la mijloacele de transport se vor face la operatori economici de profil, autorizați d.p.d.v. al protecţiei mediului şi care preiau anvelopele uzate înlocuite;

- gestionarea corespunzătoare a substanţelor şi preparatelor chimice utilizate şi a

deşeurilor generate;

- nu se vor realiza depozite intermediare de agregate, deșeuri, carburanți și lubrifianți în vecinătatea râului Ozana;

- se interzice accesul și staționarea utilajelor sau a autobasculantelor pe suprafețe situate la nivelul teraselor, în afara perimetrului analizat;

- se interzice creearea de depozite de aluviuni excavate și de steril pe suprafețe situate în afara perimetrului analizat – în albie sau la nivelul teraselor;

- se interzice abandonarea deșeurilor menajere în zonele adiacente perimetrului.

d) *Zgomot și vibrații*

- încetarea activității cu utilaje și mijloace de transport auto defecte și transportul acestora la operatori economici autorizați pentru remedierea defecțiunilor.

e) *Biodiversitate /arii naturale - peisaj*

- se interzice capturarea și vătămarea intenţionată a speciilor de faună sălbatică sau distrugerea cuiburilor;

- conservarea zonelor de prundiș, importante pentru cuibărirea și hrănirea speciilor de păsări, cu excepția zonelor de albie minoră care necesită lucrări de decolmatare și regularizare în vederea evitării pericolului de inundații;

- se va menţine integritatea vegetaţiei palustre (stufăriş, păpuriş), precum şi a vegetaţiei lemnoase de-a lungul ţărmurilor; se interzice arderea vegetației /stufărișului fără acceptul autorității competente pentru protecția mediului;

- se vor respecta perioadele de reproducere ale speciilor de mamifere și pești.

f) *Radiații*

- activitatea de extracție agregate minerale, utilajele și mijloacele auto nu sunt generatoare de radiații.

g) *Deșeuri*

- nu sunt necesare amenajări speciale pentru depozitare (eventualele deșeuri rezultate vor fi depozitate într-un container urmând a fi transportate în aceeași zi la Societăți autorizate pentru preluarea acestora).

h) *Risc pentru sănătate*

- aplicarea măsurilor sus – menționate (literele a – g) vor elimina riscurile pentru sănătate.

i) *Patrimoniul cultural și istoric*

- în cazul existenței în zonă a unor situri declarate ca patrimoniu cultural sau istoric se vor respecta măsurile ce se impun în vederea protejării acestora impuse prin avizul Direcției Județene pentru Cultură Neamț.

j) *Resurse naturale*

- nu s-au identificat zone cu resurse naturale exploatabile, în afară de agregate minerale.

**Măsuri care trebuie luate în cazul poluărilor accidentale cauzate de scurgeri de carburanți și /sau lubrifianți**

- izolarea zonei afectate;

- utilizarea materialelor absorbante și /sau substanțelor neutralizatoare pentru minimizarea impactului asupra factorilor de mediu;

- informarea imediată a Agenției pentru Protecția Mediului Neamț, Gărzii Naționale de Mediu – Comisariatul Județean Neamț, Sistemului de Gospodărire

a Apelor Neamț.

Pentru a se putea asigura o intervenție rapidă în caz de poluare accidentală, generată de pierderi de carburanți și /sau lubrifianți, titularul proiectului are obligația de a se dota cu materiale absorbante și /sau substanțe neutralizatoare.

**Măsuri pentru închidere /demolare /dezafectare și reabilitarea terenului în vederea utilizării ulterioare, precum și efectul implementării acestora**

În momentul închiderii balastierei, secţiunea de scurgere a râului Ozana pe acest tronson va fi eliberată de aluviunile acumulate.

La finalizarea exploatării, beneficiarul va executa următoarele lucrări, conform Planului de refacere mediului:

- nivelarea perimetrului de exploatare şi refacerea malurilor pe sectorul corespunzător perimetrului de exploatare agregate minerale;

- îndepărtarea deşeurilor şi utilajelor de pe amplasament.

- la finalizarea exploatării, se va racorda zona decolmatată la capătul aval și amonte cu albia râului Ozana.

**Măsuri de reducere a impactului proiectului asupra climei și /sau, după caz, măsuri privind vulnerabilitatea proiectului la schimbările climatice**

Prin Raportul privind impactul asupra mediului s-a stabilit că proiectul nu are influiență asupra climei.

Vulnerabilitatea proiectului la schimbările climatice apare în situația depășirii valorilor debitului râului Ozana (viituri medii și mari), caz în care se va întrerupe activitatea și se vor retrage utilajele pe mal.

**Condiții impuse prin Art. 33 alin. (1) şi (2) din O.U.G. nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**

(1) Pentru speciile de plante şi animale sălbatice terestre, acvatice şi subterane, cu excepţia speciilor de păsări, inclusiv cele prevăzute în anexele nr. 4 A şi 4 B, cu excepţia speciilor de păsări, şi care trăiesc atât în ariile naturale protejate, cât şi în afara lor, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare şi de migraţie;

c) deteriorarea, distrugerea şi /sau culegerea intenţionată a cuiburilor şi /sau ouălor din natură;

d) deteriorarea şi /sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

(2) Fără a se aduce atingere prevederilor art. 33 alin. (3) şi (4) şi ale art. 38 din prezenta ordonanţă de urgenţă, precum şi ale <LLNK 12006 407 12 2=1 0 7>art. 17, <LLNK 12006 407 12 2=1 0 17>art. 19 alin. (5), <LLNK 12006 407 12 2=1 0 7>art. 20, <LLNK 12006 407 12 2=1 0 2>22, <LLNK 12006 407 12 2=1 0 2>24 şi <LLNK 12006 407 12 2=1 0 17>art. 26 alin. (1) şi <LLNK 12006 407 12 2=1 0 3>(2) din <LLNK 12006 407 10 201 0 63>Legea vânătorii şi a protecţiei fondului cinegetic nr. 407/2006, cu modificările şi completările ulterioare, în vederea protejării tuturor speciilor de păsări, inclusiv a celor migratoare, sunt interzise:

a) uciderea sau capturarea intenţionată, indiferent de metoda utilizată;

b) deteriorarea, distrugerea şi/sau culegerea intenţionată a cuiburilor şi/sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

**Măsurile prevăzute în Avizul de gospodărire a apelor emis cu nr. 37 din data de 01.03.2019 de către Administrația Bazinală de Apă SIRET Bacău**

a) Măsuri în timpul realizării proiectului

- beneficiarul va borna perimetrul de exploatare cu borne din beton, cu înălțimea de 1,5 m, care vor fi vopsite la capete;

- drumul de acces va fi amenajat și întreținut în permanență de beneficiar.

b) Măsuri în timpul exploatării

- exploatarea agregatelor minerale se va realiza în incinta perimetrului închiriat, în limitele punctelor ce delimitează perimetrul, fără a produce denivelări și gropi în perimetru;

- extracția agregatelor se va realiza în fâșii longitudinale, succesive și paralele cu direcția de curgere a râului Ozana, din aval spre amonte, dinspre firul apei către interior, în limitele perimetrului, în condiții de corecție și regularizare a cursului de apă;

- adâncimea medie de exploatare este de 0,50 m, iar adâncimea maximă de exploatare este de 0,90 m (în dreptul profilului transversal P9), fără a coborî sub cota talvegului natural al râului, conform profilelor transversale prezentate în documentația tehnică;

- agregatele minerale extrase vor fi încărcate direct în mijloacele auto și transportate la stația de sortare - spălare /beneficiari astfel încât la sfârșitul zilei

întregul volum excavat să fie îndepărtat din albia minoră;

- dacă se interceptează zone cu depuneri de mâl, bolovani mari, material levigabil, acesta va fi depozitat în zone indicate de primărie cu acceptul S.G.A. Neamț.

c) Măsuri pentru închidere /demolare /dezafectare

- se vor realiza măsurători topo la cel mult 15 zile după viiturile importante și la finalizarea activității și vor fi transmise la Sistemul de Gospodărire a Apelor Neamț și Administrația Bazinală de Apă Siret Bacău.

**IV. Condiții care trebuie respectate, inclusiv cele prevăzute în Avizul de gospodărire a apelor emis cu nr. 37 din data de 01.03.2019 de către Administrația Bazinală de Apă SIRET Bacău**

**1. În timpul realizării proiectului**

- se va borna perimetrul de exploatare cu borne din beton, cu înălţimea de 1,5 m care vor fi vopsite la capete;

- pentru protecţia resurselor de apă nu se va realiza o bază de staţionare a autovehiculelor şi nu se vor face reparaţii la utilaje în perimetrul de exploatare;

 - echipele de lucrători vor fi instruite cu privire la cunoaşterea şi respectarea prevederilor legale în domeniul protecţiei factorilor de mediu pentru toate lucrările executate în cadrul proiectului;

- autovehiculele și utilajele folosite vor avea inspecţia tehnică efectuată prin Staţii de Inspecţie Tehnică autorizate, în vederea respectării reglementărilor din punct de vedere al emisiilor gazoase în atmosferă și ale nivelului de zgomot echivalent continuu.

**2. În timpul exploatării**

- extracţia se va realiza în limitele perimetrului bornat conform punctelor de contur în coordonate STEREO ’70, cu respectarea adâncimii de exploatare prevăzută prin Avizul de gospodărire a apelor, fără depășirea talvegului natural al râului;

- la desfaşurarea activităţii de extracţie de nisipuri şi pietrişuri nu se vor produce deteriorări ale lucrărilor hidrotehnice, construcţiilor civile sau industriale, ale malurilor râului sau ale terenurilor în proprietate publică sau private din zona de exploatare a albiei cursului de apă;

- dacă în zonă se promovează lucrări hidrotehnice, regularizări şi consolidări de maluri, apărări împotriva inundaţiilor, exploatările de agregate minerale vor fi oprite, acestea fiind cazuri de forţă majoră;

- se vor menţine albia şi malurile curate, fără depozitarea materialelor de orice fel pe sectorul de curs de apă pe care va fi autorizat să lucreze;

- se vor folosi drumurile existente pe baza unor convenţii încheiate cu deţinătorii acestora şi se vor întreţine drumurile prin balastare, stropire, astfel încât să nu dederanjeze cetăţenii care deţin locuinţe și /sau terenuri în zona drumurilor se acces;

- se va evita poluarea apei de suprafaţa şi subterane prin interzicerea intrării în incintă a utilajelor cu pierderi de carburanţi sau lubrefianţi şi prin interzicerea spălării utilajelor în cursul de apă;

- se interzice trecerea prin apă a oricăror mijloace de transport și a utilajelor;

- în perioadele când se aşteaptă viituri, cursul apei şi plaja vor fi eliberate de utilaje sau obstacole, pentru a da curs liber plutitorilor; după viituri, zona va fi curăţată de materialele aduse de apă;

- în perioadele secetoase şi ori de câte ori este nevoie se vor stropi căile de acces la perimetrul de exploatare, pentru evitarea poluării cu praf, în special în zonele cu locuinţe;

Gospodărirea deşeurilor se va face cu respectarea prevederilor Legii nr. 211/2011

privind regimul deşeurilor, titularul proiectului având următoarele obligaţii:

- să respecte prevederile legale privind colectarea selectivă, valorificarea /eliminarea deşeurilor, cu scopul evitării daunelor aduse mediului, biodiversităţii şi oamenilor;

- să ţină evidenţa tuturor categoriilor de deşeuri generate, colectate, transportate, depozitate temporar, valorificate şi eliminate (conform modelului prevăzut în Anexa nr. 1 la H.G. nr. 856 /2002, cu completările ulterioare);

- pe durata transportului, deşeurile vor fi însoţite de documente din care să rezulte: deţinătorul, destinatarul, tipurile de deşeuri, locul de încărcare, locul de destinaţie, cantitatea; un exemplar al acestor documente va fi transmis beneficiarului proiectului;

- să instruiască angajaţii care vor fi implicaţi în implementarea proiectului în privința gestionării în mod corespunzător a tuturor categoriilor de deşeuri generate;

**3. În timpul închiderii, demolării, dezafectării, refacerii mediului și postînchidere**

Lucrări de refacere a amplasamentului la finalizarea investiţiei constând în taluzare maluri și refacere drum de acces.

**V. Informații cu privire la procesul de consultare a autorităților cu responsabilități în domeniul protecției mediului (participante în Comisiile de Analiză Tehnică)**

Conform prevederilor Legii nr. 292 /03.12.2018 privind evaluarea impactului anumitor proiecte publice și private asupra mediului și a Procedurii de aplicare a acesteia s-au consultat autoritățile participante în Comisia de Analiză Tehnică, înregistrându-se la A.P.M. Neamț următoarele puncte de vedere:

1. Analizare Memoriu de prezentare (urmare adresei A.P.M. Neamț nr. 2824 /29.03.2019)

- C.J. APA SERV S.A. – adresa nr. 3816 /17.04.2019;

- D.A.J. Neamț - adresa nr. 3716 /15.04.2019;

- O.C.P.I. Neamț - adresa nr. 3808 /17.04.2019;

- C.J. Neamț - adresa nr. 3927 /19.04.2019;

- D.S.P. Neamț - adresa nr. 3597 /11.04.2019;

- Comuna Vînători Neamț - adresa nr. 2268 /22.04.2019;

- D.J.C. Neamț - adresa nr. 3546 /10.04.2019;

- I.S.U. ”Petrodava” al județului Neamț - adresa nr. 3788 /16.04.2019;

- G.N.M. – Comisariatul Județean Neamț - adresa nr. 3577 /10.04.2019;

- A.B.A. SIRET Bacău – adresa nr. 3607 /11.04.2019.

Conform adreselor sus – menționate nu s-au solicitat informații suplimentare, A.B.A. SIRET Bacău menționând și faptul că proiectul nu necesită Studiu de evaluare a impactului asupra corpurilor de apă.

2. Analizare Propuneri conținut Raport privind impactul asupra mediului (urmare adresei A.P.M. Neamț nr. 4407 /13.05.2019)

- A.B.A. SIRET Bacău – adresa nr. 5108 /27.05.2019;

- G.N.M. – Comisariatul Județean Neamț - adresa nr. 4859 /20.05.2019;

- C.J. Neamț - adresa nr. 4927 /21.05.2019;

- I.S.U. ”Petrodava” al județului Neamț - adresa nr. 4979 /23.05.2019;

- D.J.C. Neamț - adresa nr. 4711 /17.05.2019.

Conform adreselor sus – menționate nu s-au solicitat informații suplimentare necesare a fi tratate în Raportul privind impactul asupra mediului.

3. Analizare Raport privind impactul asupra mediului (urmare adresei A.P.M. Neamț nr. 5053 /27.05.2019)

- D.S.P. Neamț - adresa nr. 5209 /29.05.2019;

- O.C.P.I. Neamț - adresa nr. 5237 /30.05.2019;

- A.B.A. SIRET Bacău – adresa nr. 5254 /30.05.2019;

- O.C.P.I. Neamț - adresa nr. 5237 /30.05.2019;

- I.S.U. ”Petrodava” al județului Neamț - adresa nr. 5667 /12.06.2019.

Conform adreselor sus – menționate nu s-a solicitat refacerea Raportul privind impactul asupra mediului din partea membrilor Comisei de Analiză Tehnică.

**VI. Informații cu privire la procesul de participare a publicului în procedura derulată**

1. Când și cum a fost informat publicul, pe etape ale procedurii derulate

a) depunerea solicitării

- anunţ depunere solicitare acord de mediu pe site-ul A.P.M. Neamț din data de

29.03.2019;

- anunţ în ziarul ”Realitatea” din data de 26.03.2019.

b) etapa de încadrare

- anunţ decizia etapei de încadrare pe site-ul A.P.M. Neamț din data de 24.04.2019;

- anunţ în ziarul ”Realitatea” din data de 24.04.2019;

- proiect decizia etapei de încadrare afişat pe site-ul A.P.M. Neamț în data de

24.04.2019.

c) etapa propunerii conținutului Raportului privind impactul asupra mediului

- propunerea RIM afişată pe site-ul A.P.M. Neamț în data de 10.05.2019;

- îndrumar conținut RIM afișat pe site-ul A.P.M.Neamț în data de 23.05.2019;

c) dezbaterea publică

- Raportul privind impactul asupra mediului afişat pe site-ul A.P.M. Neamț în data de 24.05.2019;

- anunţ în ziarele ”Monitorul de Neamț” din data de 25.05.2019 și 28.05.2019;

- anunţ la avizierul Primăriei comunei Vînători Neamț nr. 2381 /24.05.2019;

- Proces verbal încheiat la sediul Primăriei comunei Vînători Neamț cu ocazia desfăşurării şedinţei de dezbatere publică în data de 24.06.2019, ora 1100.

În intervalul de 60 minute de la ora anunțată pentru începerea ședinței, nu s-a prezentat nici un reprezentant al publicului interesat.

d) decizia de emitere a acordului de mediu

- anunţ privind decizia de emitere a acordului de mediu afişat pe site-ul A.P.M. Neamț în data de 05.07.2019;

- afişare pe site-ul A.P.M. Neamț a proiectului acordului de mediu în data de 05.07.2019;

- anunţ privind decizia de emitere a acordului de mediu publicat în ziarul ”Monitorul de Neamț” din data de 05.07.2019;

- anunţ la avizierul Primăriei comunei Vînători Neamț nr. 3095 /04.07.2019.

2.Când și cum a participat publicul interesat la procesul decizional privind proiectul

În cadrul etapelor procedurale menționate la punctul 1. nu s-au înregistrat observații /contestații /propuneri din partea publicului.

3.Cum au fost luate în considerare propunerile /observațiile justificate ale publicului interesat

Nu au fost observaţii /comentarii din partea publicului.

4.Dacă s-au solicitat completări /revizuiri ale Raportului privind impactul asupra mediului și dacă acestea au fost puse la dispoziția publicului interesat

Nu au fost solicitate completări /revizuiri ale Raportului privind impactul asupra mediului.

**VII. Concluziile consultărilor transfrontaliere**

Amplasamentul perimetrului de extracție agregate minerale ”Vînători 2” nu impune realizarea unei consultări transfrontaliere.

**VIII. Planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor**

a) În timpul realizării proiectului

Înainte de începerea activității în perimetrul închiriat se va verifica starea tehnică a utilajelor și mijloacelor de transport din punctul de vedere al nivelului de zgomot și al etanșeității rezervorului de carburant și instalației de lubrifiere.

b) În timpul exploatării proiectului

În fiecare zi, înainte de începerea activității și în timpul programului de lucru se vor urmări:

- starea tehnică a utilajelor și autovehiculelor;

- starea drumului de acces (cu intervenții periodice, în timpul perioadelor secetoase, de umezire a acestuia);

- existența bornelor de delimitare a perimetrului de extracție agregate minerale în profilele indicate prin proiectul avizat de autoritatea de gospodărire a apelor;

- urmărirea respectării condițiilor prevăzute în O.U.G. nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

În cazul sesizării unor abateri de la măsurile sus – menționate se va opri activitatea până la remedierea deficiențelor constatate. Se vor informa imediat Agenția pentru Protecția Mediului Neamț, Garda Națională de Mediu – Comisariatul Județean Neamț, Sistemul de Gospodărire a Apelor Neamț.

c) În timpul închiderii /dezafectării, refacerii mediului și postînchidere

- se va urmări respectarea măsurilor impuse privind refacerea mediului impuse prin Proiectul tehnic și Planul de refacere a mediului avizate de A.P.M. Neamț;

- se vor reface malurile pe zona perimetrului și drumul de acces.

d) Monitorizarea prevăzută în avizul de gospodărire a apelor

- se vor realiza măsurători topo la finalizarea activității și vor fi transmise la Sistemul de Gospodărire a Apelor Neamț și Administrația Bazinală de Apă Siret Bacău.

**Documentația în baza căreia s-a emis Acordul de mediu conține:**

- Memoriu tehnic;

- Raportul privind impactul asupra mediului întocmit de SC COMIRO SRL (Certificat de înregistrare emis de M.M.A.P. în data de 16.02.2018, valabil până la 16.02.2023);

- Certificat de urbanism nr. 81 /28.12.2018;

- Aviz de gospodărire a apelor nr. 37 /01.03.2019, emis de A.B.A. SIRET Bacău;

- Adresa A.N.A.N.P. nr. 638 /22.01.2019;

- Aviz I.S.U. ”Petrodava” al județului Neamț nr. 4247287 /06.06.2019;

- Acord de reabilitare nr. 388 /01.02.2019 emis de Primăria comunei Vînători Neamț;

- Proces verbal de verificare a amplasamentului nr. 2641 /20.03.2019;

- Decizia etapei de evaluare inițială nr. 2205 /20.03.2019;

- Afișare pe site-ul A.P.M.Neamț a Memoriului tehnic în data de 29.03.2019;

- Adresa A.P.M. Neamț nr. 2824 /29.03.2019 privind informare membrii C.A.T. referitoare la Memoriul de prezentare;

- Afișare pe site-ul A.P.M.Neamț a Proiectului deciziei etapei de încadrare în data de 24.04.2019;

- Decizia nr. 4086 /24.04.2019 emisă de A.P.M. Neamț;

- Decizia etapei de încadrare nr. 2205 /07.05.2019;

- Adresa A.P.M. Neamț nr. 2205 /07.05.2019, referitoare la Etapa de deefinire a domeniului evaluării și de realizare a Raportului privind impactul asupra mediului;

- Afișare pe site-ul A.P.M. Neamț a Propunerii conținutului RIM în data de 10.05.2019;

- Adresa A.P.M. Neamț nr. 4407 /13.05.2019 privind informare membrii C.A.T. referitoare la Propunere conținut Raport privind impactul asupra mediului;

- Afișare pe site-ul A.P.M.Neamț a Îndrumarului privind conținutul RIM în data de 23.05.2019;

- Îndrumar privind conținutul Raportului privind impactul asupra mediului nr. 4407 /23.05.2019;

- Afișare pe site-ul A.P.M. Neamț a Raportului privind impactul asupra mediului în data de 24.05.2019;

- Înregistrare anunț dezbatere publică la Primăria comunei Vînători Neamț nr. 2381 /24.05.2019;

- Adresa A.P.M. Neamț nr. 5053 /27.05.2019 privind informare membrii C.A.T. referitoare la Dezbaterea publică a Raportului privind impactul asupra mediului

- Proces verbal dezbatere publică nr. 6 /24.06.2019;

- Decizia de emitere a acordului de mediu nr. 6488 /04.07.2019;

- Înregistrare anunț decizie emitere acord de mediu la Primăria comunei Vînători Neamț nr. 3095 /04.07.2019;

- Afişare pe site-ul A.P.M. Neamț a proiectului acordului de mediu în data de 05.07.2019;

- Ziarele ”Realitatea” din 26.03.2019 și 24.04.2019;

- Ziarele ”Monitorul de Neamț” din 25.05.2019, 28.05.2019 și 05.07.2019;

- Chitanțele nr. 185208 /08.03.2019, 184779 /21.01.2019, și 185972 /14.05.2019;

- Ordinele de plată nr. 32 /25.03.2019, 35 /15.04.2019 și 53 /23.05.2019.

**Prezentul acord de mediu este valabil pe toată perioada de realizare a proiectului iar în situația în care intervin elemente noi, necunoscute la data emiterii acordului de mediu, sau se modifică condițiile care au stat la baza emiterii acestuia, titularul proiectului are obligația de a notifica A.P.M. Neamț.**

**Nerespectarea prevederilor prezentului acord atrage suspendarea și anularea acestuia, după caz.**

**Prezentul acord de mediu poate fi contestat în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului și ale Legii contenciosului administrativ nr. 554 /2004, cu modificările și completările ulterioare.**

**Răspunderea pentru corectitudinea informațiilor puse la dispoziția A.P.M. Neamț și a publicului revine în întregime titularului proiectului și elaboratorului Raportului de evaluare a impactului asupra mediului.**

**Se va solicita autorizaţie de mediu, înainte de începerea activităţii, conform prevederilor prevederilor Ordinului M.M.D.D. nr. 1798 /2007 pentru aprobarea procedurii de emitere a autorizaţiei de mediu, cu modificările și completările ulterioare.**

**Prezentul acord nu exonerează de răspundere proiectantul și constructorul în cazul producerii unor accidente în timpul execuției lucrărilor.**